《诸将二首 其一》
清代·范必英

无诸台上英风起，千载重来顾盼雄。父子河山兼两越，弟兄花烛盛中宫。

雕旗铁阵参云黑，龙马珠江浴日红。回首伏波铜柱远，军威更在挹娄东。

作者简介：（1631—1692）清江南长洲人，原名云威，字秋涛，号伏庵，自号杜圻山人。范允临子。顺治十四年举人。康熙中召博学鸿词，授检讨，分纂《明史》，以故告归。居乡廉静，筑万卷楼，储书二十四椟，皆手自校订。工诗古文词，好掖引后进，子弟多有成就。